Karcag Városi Önkormányzat Képviselő-testületének 5/2021. (II.15.) önkormányzati rendelete

a Karcag Városi Önkormányzat 2021. évi költségvetéséről

*A Karcag Városi Önkormányzat Képviselő-testületének 17/2021. (VI.14.) és 21/2021. (IX.29.) önkormányzati rendeleteivel módosított szöveg*

Karcag Városi Önkormányzat Képviselő-testülete az Alaptörvény 32. cikk (1) bekezdés a) és f) pontjában, az államháztartásról szóló 2011. évi CXCV. törvény (a továbbiakban: Áht.) 23-24. §-ában meghatározott jogalkotói jogkörében, a Magyarország gazdasági stabilitásáról szóló 2011. évi CXCIV. törvény (továbbiakban: Gst.) 10-10/E. §-aiban, a Magyarország helyi önkormányzatairól szóló 2011. évi CLXXXIX. törvény 42. § 1. pontjában, és a Magyarország 2021. évi központi költségvetéséről szóló 2020. évi XC. törvényben meghatározott feladatkörében eljárva, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján az alábbi rendeletet alkotja:

I. fejezet

Általános rendelkezések

1. A rendelet hatálya, szerkezete

**1.§**A rendelet hatálya az Önkormányzatra és az általa fenntartott költségvetési szervekre terjed ki.

**2.§** A Képviselő-testület – az Áht. 23. § (2) bekezdésében foglalt rendelkezések alapján – a 2021. évi költségvetés táblarendszerét e rendelet 1-14.mellékleteinek szerkezetében és az 1-14. mellékletek szerint alakítja ki és hagyja jóvá. Az Önkormányzat 2021. évi zárszámadási rendeletének Képviselő-testület részére történő benyújtása – az Áht. 102. § (3) bekezdésében foglalt rendelkezés alapján – a költségvetési év terv- és tényadataival ezen szerkezetben történik azzal, hogy a zárszámadási rendelet a 2021. évi tény adatokat is tartalmazza.

II. fejezet

Részletes rendelkezések

1. A költségvetés bevételei és kiadásai

**3.§**(1)[[1]](#footnote-1) A Képviselő-testület az Önkormányzat 2021. évi költségvetését **10.662.342.719,- Ft** bevételi és kiadási főösszeggel állapítja meg.

(2) Az Önkormányzat költségvetési bevételeinek összege 4.824.443.685,- Ft.

(3) Az Önkormányzat költségvetési kiadásainak összege 8.967.366.876,- Ft.

(4) A tárgyévi költségvetési bevételek és kiadások különbözeteként meghatározott költségvetési egyenleg összege – 4.142.923.191,- Ft, melyből a működési bevételek és működési kiadások egyenlege – 1.492.216.047,- Ft, a felhalmozási bevételek és felhalmozási kiadások egyenlege – 2.650.707.144,- Ft.

(5) Az előző évek maradványának a költségvetési egyenleg belső finanszírozására szolgáló igénybevétele 5.637.899.034,- Ft. A működési célú maradvány igénybevételének összege 3.460.844.108,- Ft, a felhalmozási célú maradvány igénybevételének összege 2.177.054.926,- Ft.

(6) A finanszírozási bevételek összege 5.837.899.034,- Ft.

(7) A finanszírozási kiadások összege 1.694.975.843,- Ft.

(8) A tárgyévi finanszírozási bevételek és kiadások egyenlege 4.142.923.191,- Ft.

**4.§** (1) A Képviselő-testület az Önkormányzat 2021. évi költségvetését az Áht. 23.§ (2)-(3) bekezdéseiben foglaltak figyelembe vételével állapítja meg az alábbiak szerint:

1. sz. melléklet[[2]](#footnote-2) A Karcag Városi Önkormányzat 2021. évi összevont költségvetési bevételi főösszege kiemelt előirányzatonkénti bontásban

2. sz. melléklet[[3]](#footnote-3) A Karcag Városi Önkormányzat 2021. évi működésének támogatása jogcímenként

3. sz. melléklet[[4]](#footnote-4) A Karcag Városi Önkormányzat 2021. évi tervezett bevételi főösszegén belül az önkormányzat működési és felhalmozási bevételei kiemelt előirányzatonkénti bontásban

4. sz. melléklet[[5]](#footnote-5) A Karcag Városi Önkormányzat 2021. évi költségvetési tervezett bevételi főösszegén belül a költségvetési szervek bevételei kiemelt előirányzatonkénti bontásban

5. sz. melléklet[[6]](#footnote-6) A Karcag Városi Önkormányzat 2021. évi összevont költségvetési kiadás főösszege kiemelt előirányzatonkénti bontásban

6. sz. melléklet[[7]](#footnote-7) A Karcag Városi Önkormányzat 2021. évi költségvetés kiadási főösszegén belül az önkormányzat kiadásai feladatonként, kötelező és önként vállalt feladatonkénti bontásban

7. sz. melléklet[[8]](#footnote-8) A Karcag Városi Önkormányzat 2021. évi tervezett költségvetési kiadási főösszegén belül a költségvetési szervek kiadásai kiemelt előirányzatonkénti bontásban

8. sz. melléklet[[9]](#footnote-9) A Karcag Városi Önkormányzat irányítása alá tartozó költségvetési szervek 2021. évi létszámkerete és a költségvetési szervek által foglalkoztatott közfoglalkoztatottak létszáma

9. sz. melléklet[[10]](#footnote-10) A Karcag Városi Önkormányzat 2021. évi költségvetési főösszegén belül a tartalék összege feladatonkénti bontásban

10. sz. melléklet[[11]](#footnote-11) A Karcag Városi Önkormányzat saját bevétele és az adósságot keletkeztető ügyletekből eredő fizetési kötelezettségének kimutatása

11. sz. melléklet[[12]](#footnote-12) A Karcag Városi Önkormányzat 2021. évi költségvetési mérlege

12. sz. melléklet[[13]](#footnote-13) A Karcag Városi Önkormányzat Európai Uniós forrásból finanszírozott támogatással megvalósuló projektjeinek kimutatása

13. sz. melléklet A Karcag Városi Önkormányzat beruházási és felújítási kiadásainak bemutatása

14. sz. melléklet A Karcag Városi Önkormányzat által a lakosságnak juttatott támogatások, szociális, rászorultsági jellegű ellátások

(2) Az (1) bekezdés 8. sz. melléklete szerint meghatározott létszámkereten belül – a (3) bekezdésben foglalt kivétellel – a teljes- és részmunkaidőben foglalkoztatottakra megállapított létszámkerettől eltérni kizárólag a központilag támogatott, valamint a megbízásos jogviszonyú foglalkoztatás keretében ideiglenesen (éven belül) az adott költségvetési szerv részére meghatározott létszámkerethez tartozó személyi juttatás és járulékaira biztosított kiadási előirányzat felhasználásával történő foglalkoztatás esetén lehet.

(3) A Karcag Városi Önkormányzat 2021. évi Start-munkaprogram keretében a közfoglalkoztatás tervében szereplő foglalkoztatást a Városi Önkormányzat Városgondnoksága látja el, a foglalkoztatás keretében az Intézmény maximálisan a megkötött hatósági szerződés szerinti létszámot foglalkoztathatja. A Karcag Városi Önkormányzat irányítása alá tartozó költségvetési szervek közfoglalkoztatás keretében a Polgármesterhez történt előzetes bejelentés alapján engedéllyel foglalkoztathatnak.

2. A költségvetés végrehajtásának szabályai

**5.§**Az Önkormányzati költségvetési szervek az e rendeletben megállapított előirányzat felhasználási jogkörébe tartozó bevételi és kiadási előirányzatokkal jogszabályi keretek között önállóan gazdálkodnak, jogosultak a bevételek beszedésére és a kiadások teljesítésére. A költségvetés végrehajtása során a költségvetési szervek az intézményi szervezeti létszámkeretet, személyi feltételeket a feladatellátásnak megfelelően kötelesek kialakítani. Feladatcsökkenés esetén a szükséges korrekciókat ennek megfelelően kötelesek megtenni.

**6. §**(1) Az Önkormányzati költségvetési szerveknél az intézményi árubeszerzések, szolgáltatások igénybevétele, felújítások, karbantartási kiadások stb. (együttesen: beszerzések) vonatkozásában azonos egységár, alapár, illetve vállalkozási díj esetén előnyben kell részesíteni a kedvezőbb (30, 60 napos) fizetési határidőt biztosító vállalkozót (beszállítót, szolgáltatót).

(2) A (1) bekezdésben meghatározott beszerzések megrendeléséhez, a vonatkozó szerződések megkötéséhez előzetes Polgármesteri engedély szükséges, a megkötött közüzemi szerződések kifizetéséhez kapcsolódóan további engedélyezés nem szükséges.

**7.§** (1) A Karcag Városi Önkormányzat Képviselő-testülete felhatalmazza Polgármestert, hogy az Önkormányzat, valamint az irányítása alá tartozó költségvetési szervek költségvetési rendelettel meghatározott bevételi és kiadási előirányzatait módosítsa, valamint a kiadási előirányzatok között átcsoportosításokat hajtson végre.

(2) A Polgármester az (1) bekezdésben meghatározott felhatalmazása alapján elvégzett előirányzat módosításokról és átcsoportosításokról a költségvetési rendelet soron következő módosításakor köteles beszámolni.

**8.§** (1) A költségvetési évben a Gst. 8. § (2) bekezdése szerinti új adósságot keletkeztető ügyletet az Önkormányzat nem tervez.

(2) A Karcag Városi Önkormányzat Képviselő-testülete felhatalmazza Polgármestert, hogy az átmeneti likviditási problémák áthidalása érdekében 2021. évre vonatkozóan folyószámla-hitelkeret szerződést kössön 200.000 ezer Ft összegben.

(3) Karcag Városi Önkormányzat kötelezettséget vállal az (2) bekezdésben meghatározott folyószámlahitel igénybevétele esetén a hitel és járulékainak naptári éven belül történő visszafizetésére.

(4) Karcag Városi Önkormányzat felhatalmazza a Polgármestert, hogy a működőképesség megőrzése érdekében támogatási igényt nyújtson be az önkormányzatok rendkívüli támogatására.

(5) Az Önkormányzat fizetési számláján lévő átmenetileg szabad pénzeszközök lekötéséről a Polgármester rendelkezik, az ügyletekről a féléves és az éves beszámoló készítésekor a Képviselő-testületet tájékoztatni kell.

**9.§**(1)Az Önkormányzat költségvetésének általános tartaléka az év közben jelentkező többletigények kielégítésére, valamint a bevétel elmaradás pótlására használható fel.

(2) A Képviselő-testület felhatalmazza a Polgármestert, hogy az Önkormányzat mindenkori közbeszerzési értékhatárt el nem érő beszerzései tekintetében az Önkormányzat, mint ajánlatkérő nevében eljárjon, és a beérkezett ajánlatok tekintetében a döntést meghozza.

(3) A Képviselő-testület felhatalmazza a Polgármestert, hogy az általános tartalék terhére az önkormányzat nevében nettó 5.000.000,- Ft keretösszeg erejéig kötelezettséget vállaljon. A keretösszeg fölött az Önkormányzat nevében kötelezettségvállalásra a Képviselő-testület jogosult.

(4) A Polgármester a (3) bekezdésben meghatározott felhatalmazása alapján vállalt kötelezettségvállalásokról a költségvetési rendelet soron következő módosításakor köteles tájékoztatni a Képviselő-testületet.

**10.§** (1)Az Önkormányzat által finanszírozott vagy támogatott szervezetek, illetve gazdasági társaságok részére számadási kötelezettséget kell előírni a részükre céljelleggel juttatott összegek rendeltetésszerű felhasználásáról, és ehhez kapcsolódóan a számadás nem teljesítése esetére visszafizetési kötelezettséget kell előírni. A Karcagi Polgármesteri Hivatal ellenőrizni köteles a felhasználást és az elszámolást. Amennyiben a finanszírozott vagy támogatott szervezet, illetve gazdasági társaság az előírt számadási kötelezettségnek határidőre nem tesz eleget, és a támogatási szerződés alapján további támogatási összegre is jogosult lenne, támogatását fel kell függeszteni, és fel kell szólítani a már kifizetett támogatás visszafizetésére.

(2) A Karcagi Sport Egyesület, valamint a Nagykun Víz- és Csatornamű Kft. működési támogatási előirányzatainak időbeni ütemezésére a Polgármester jogosult.

(3) A víziközmű elemek elkülönített bérleti díjának víziközmű fejlesztés céljára történő felhasználásáról a Polgármester dönt.

**11.§**A Karcagi Polgármesteri Hivatal köztisztviselői vonatkozásában az illetményalap – a Magyarország 2021. évi központi költségvetéséről szóló 2020. évi XC. törvény 61. § (6) bekezdésének felhatalmazása alapján –46.500,- forintban kerül meghatározásra. A Karcagi Polgármesteri Hivatal köztisztviselőinek illetménykiegészítése a középfokú iskolai végzettségű köztisztviselők esetében az alapilletmény 10 %-ában, a felsőfokú végzettségű köztisztviselők esetében az alapilletmény 30 %-ában kerül meghatározásra.

3. Adatszolgáltatás a költségvetésről és annak végrehajtásáról

**12. §** (1) Az Önkormányzat irányítása alá tartozó költségvetési szerv vezetője a saját költségvetésének végrehajtásához – a rendelet alapján – részletes, éves pénzforgalmi tervet köteles készíteni, melynek havi bontásban tartalmaznia kell a tárgyévben várható kiadásokat és bevételeket forrásonként és kiemelt előirányzatonként részletezve.

(2) Az (1)bekezdésben meghatározott éves pénzforgalmi tervet2021. február 28-ig kell elkészíteni és Karcagi Polgármesteri Hivatal Költségvetési- és Adó Iroda Költségvetési Csoportja részére megküldeni.

(3) Az Önkormányzat irányítása alá tartozó költségvetési szerv vezetője:

a) a tárgyhónapot követő hó 20. napjáig köteles a költségvetési szerv költségvetésének végrehajtásáról költségvetési szervenként havi költségvetési jelentést készíteni, valamint

b) a negyedévet követő hónap 20. napjáig időközi mérlegjelentést készíteni,

ezen adatszolgáltatásokat a Karcagi Polgármesteri Hivatal Költségvetési- és Adó Iroda Költségvetési Csoportja részére a jelzett határidőkig megküldeni.

(4) A (3) bekezdésben meghatározott jelentéseket a mindenkori jogszabályi előírásoknak megfelelő adattartalommal és formában kell elkészíteni.

(5) Az Önkormányzat irányítása alá tartozó költségvetési szerv vezetője a tárgyhónapot követő hó 5. napjáig köteles adatszolgáltatást teljesíteni a költségvetési szerv lejárt esedékességű tartozás állományáról 1-30 napos, 31-60 napos, 61-90 napos, illetve 91 napot meghaladó bontásban. Az adatszolgáltatásnak a tartozásállományt tételesen és összesítve kell tartalmaznia.

Az adatszolgáltatást a Karcagi Polgármesteri Hivatal Költségvetési- és Adó Iroda Költségvetési Csoportja részére kell teljesíteni.

4. Készpénzben történő kifizetések

**13. §** (1) Az Önkormányzatnak és az általa irányított költségvetési szerveknek a bevételek beszedésekor, és a kiadások teljesítésekor lehetőség szerint készpénzkímélő fizetési módokat kell alkalmazni.

(2) A Képviselő-testület az Önkormányzatnál és az általa irányított költségvetési szerveknél a kiadások készpénzben történő kifizetését az alábbi esetekben engedélyezi:

1. jogszabályban meghatározott szociális vagy gyermekvédelmi pénzbeli ellátás,
2. ellátottak részére személyi térítési díj visszafizetése,
3. ellátottak egyéb pénzbeli juttatása,
4. személyi juttatás körében

da) közfoglalkoztatottak személyi juttatása,

db) alkalmazottak munkába járási költségtérítése,

1. készpénzelőleg felvétele,
2. természetes személy részére pénzbeli kártalanítás, vagy kártérítés fizetése,
3. természetes személy részére ingatlan vételárának kifizetése,
4. alkalmazottak jubileumi jutalma, belföldi kiküldetése,
5. üzemanyag elszámolás,
6. jogcímtől függetlenül 100.000 Ft bruttó összegig terjedő kifizetés.

III. fejezet

Vegyes és záró rendelkezések

**14. §**(1) Az Önkormányzat irányítása alá tartozó költségvetési szerveknél a dolgozók havi, rendszeres járandóságának kifizetése a tárgyhónapot követő hónap 5. naptári napjáig történik. Amennyiben ez a nap nem munkanap, akkor az ezt követő első munkanap a járandóság folyósításának napja.

(2) A Karcagi Polgármesteri Hivatal köztisztviselői számára a Közszolgálati Tisztviselők napja, 2021. július 1. munkaszüneti nap.

**15.§** E rendelet a kihirdetését követő napon lép hatályba, de rendelkezéseit 2021. január 1-től kell alkalmazni.

Karcag, 2021. február 5.

|  |  |
| --- | --- |
| **(: Szepesi Tibor :)** | **(: Rózsa Sándor :)** |
| polgármester | jegyző |

Egységes szerkezetbe foglalás hiteléül:

K a r c a g, 2021. szeptember 29.

(: Szabóné Bóka Réka :)

költségvetési és adó iroda

irodavezető

1. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 1.§-a [↑](#footnote-ref-1)
2. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 2. § (1) bekezdése [↑](#footnote-ref-2)
3. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 2. § (2) bekezdése [↑](#footnote-ref-3)
4. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 2. § (3) bekezdése [↑](#footnote-ref-4)
5. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 2. § (4) bekezdése [↑](#footnote-ref-5)
6. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 2. § (5) bekezdése [↑](#footnote-ref-6)
7. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 2. § (6) bekezdése [↑](#footnote-ref-7)
8. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 2. § (7) bekezdése [↑](#footnote-ref-8)
9. Módosította a Karcag Városi Önkormányzat Képviselő-testületének 17/2021. (VI.14.) önkormányzati rendeletének 2. § (8) bekezdése [↑](#footnote-ref-9)
10. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 2. § (8) bekezdése [↑](#footnote-ref-10)
11. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 2. § (9) bekezdése [↑](#footnote-ref-11)
12. Módosította a Karcag Városi Önkormányzat Képviselő-testületének 21/2021. (IX.29.) önkormányzati rendeletének 2. § (10 bekezdése [↑](#footnote-ref-12)
13. Módosította a Karcag Városi Önkormányzat Képviselő-testületének 17/2021. (VI.14.) önkormányzati rendeletének 2. § (11) bekezdése [↑](#footnote-ref-13)